# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 9/2016

# zo zasadnutia Kolégia rektora STU zo dňa 02. 11. 2016

**PRÍTOMNÍ: podľa prezenčnej listiny**

**PROGRAM:**

1. Návrh študijných programov, ktoré sa budú uskutočňovať na Ústave manažmentu STU   
   (Š. Stanko)
2. Harmonogram akademického roka 2017/2018 (Š. Stanko)
3. Rozpočet STU úprava rozpisu dotácie na rok 2016 – Použitie nerozdelenej dotácie   
   (D. Faktor)
4. Návrh na zriadenie vecného bremena na pozemkoch vo vlastníctve STU (D. Faktor)
5. Rôzne:

A. Vyhlásenie výzvy rektora o najlepší umelecký výkon za rok 2016 (S. Biskupič)

B. Informácia z rokovania MŠVVaŠ SR o strategických projektoch – ústna

informácia (O. Moravčík)

**PREDLOŽENÉ MATERIÁLY:**

1. Návrh študijných programov, ktoré sa budú uskutočňovať na Ústave manažmentu STU
2. Harmonogram akademického roka 2017/2018
3. Rozpočet STU úprava rozpisu dotácie na rok 2016 – Použitie nerozdelenej dotácie
4. Návrh na zriadenie vecného bremena na pozemkoch vo vlastníctve STU
5. Rôzne:

A. Vyhlásenie výzvy rektora o najlepší umelecký výkon za rok 2016

**K BODU 1: Návrh študijných programov, ktoré sa budú uskutočňovať na Ústave manažmentu STU**

Materiál uviedol prorektor Stanko.

**UZNESENIE: 9.1/2016-KR**

Kolégium rektora STU prerokovalo Návrh študijných programov, ktoré sa budú uskutočňovať na Ústave manažmentu STU a odporúča materiál predložiť na rokovanie Akademického senátu STU.

**K BODU 2: Harmonogram akademického roka 2017/2018**

Materiál uviedol prorektor Stanko v zmysle čl. 8 bod 3 Študijného poriadku STU.

Dokument bol schválený na porade prorektora a prodekanov pre vzdelávanie a na

zasadnutí vedenia.

Z diskusie:

V rámci krátkej diskusie rektor požiadal prorektora Stanka preveriť, či naše interné

predpisy umožňujú vo výnimočných prípadoch opravné termíny v auguste počas letných

prázdnin.

Zároveň rektor upozornil, aby dekani nenavrhovali termíny promócií počas rektorátnych

dní, v čase zasadnutí vedenia a kolégia rektora, t.j. stredy.

**UZNESENIE: 9.2/2016-KR**

Kolégium rektora STU prerokovalo harmonogram akademického roka 2017/2018.

**K BODU 3: Rozpočet STU úprava rozpisu dotácie na rok 2016 – Použitie nerozdelenej dotácie**

Materiál uviedol kvestor ako návrh na rozpis nerozdelenej dotácie 500 tis. € z Dodatku č. 2

k Dotačnej zmluve.

Z diskusie:

Diskusia sa viedla k jednotlivým položkám návrhu, najmä k odstráneniu grafitov, databázam SciVal, IEEE Xplore Digital Library a systému Matlab, ktorému prorektor Čičák bude venovať osobitnú pozornosť.

Tiež bol vyjadrený názor, že niektoré materiály vrátane predloženého, by mali byť vopred preddiskutované s väčším časovým predstihom.

**UZNESENIE: 9.3/2016-KR**

Kolégium rektora STU prerokovalo materiál a berie na vedomie návrh na rozpis nerozdelenej dotácie vo výške 500 tis. € a odporúča dokument predložiť na rokovanie Akademického senátu STU.

**K BODU 4: Návrh na zriadenie vecného bremena na pozemkoch vo vlastníctve STU**

Materiál uviedol kvestor.

Ide o žiadosť investora Bratislavská teplárenská, a.s. s cieľom umiestnenia horúcovodnej

prípojky na pozemkoch vo vlastníctve STU v katastrálnom území Staré Mesto.

**UZNESENIE: 9.4/** **2016-KR**

Kolégium rektora STU prerokovalo návrh na zriadenie vecného bremena na pozemkoch

vo vlastníctve Slovenskej technickej univerzity v Bratislave a odporúča materiál predložiť

na zasadnutie Akademického senátu STU.

**K BODU 5: Rôzne**

**K BODU 5/A: Rôzne/Vyhlásenie výzvy rektora o najlepší umelecký výkon za rok 2016**

Materiál uviedol prorektor Biskupič.

V rámci krátkej diskusie dekanka FA ocenila túto aktivitu, dekan MTF sa informoval

o možnostiach oceniť aj inžinierov.

**UZNESENIE: 9.5A/2016-KR**

Kolégium rektora STU berie na vedomie Vyhlásenie výzvy rektora o najlepší umelecký výkon za rok 2016.

**K BODU 5/B: Informácia z rokovania MŠVVaŠ SR o strategických projektoch – ústna**

**informácia**

Prorektor Moravčík v nadväznosti na stretnutie so zástupcami MŠVVaŠ SR ústne

informoval o aktuálnom stave prebiehajúcich strategických projektoch, najmä projektu

ACCORD a Teaming.

**UZNESENIE: 9.5B/2016-KR**

Kolégium rektora STU berie na vedomie ústnu informáciu o univerzitných strategických projektoch.

**INFORMÁCIE A OZNAMY:**

Rektor

* požiadal prorektora Stanka o zorganizovanie stretnutia s prodekanmi pre vzdelávanie, dekanmi a prípadne aj vedúcimi študijných oddelení k náboru študentov
* informoval prítomných o podaných projektoch a strategickom projekte MTF STU, poďakoval dekanovi Peterkovi, prodekanovi Pokornému a prorektorovi Moravčíkovi za úspešné podanie projektu
* oboznámil členov kolégia rektora o výsledkoch stretnutia klubu kvestorov, metodika rozpisu dotácií by mala byť zverejnená v priebehu mesiaca

Prorektor Čičák

* informoval, že elektronické schránky sú sfunkčnené a požiadal dekanov o dodanie mandátneho certifikátu

Predseda AS STU – prof. Híveš

# informoval o voľbách zástupcov do ŠRVŠ

Zástupca študentskej časti AS STU – Ing. Beňo

* informoval o prebiehajúcich aktivitách študentov
* upozornil na neúčasť študentov FA a ÚM na zasadnutiach AS STU, taktiež na slabú účasť vo voľbách v rámci fakúlt
* na základe diskusií so zástupcami študentov vypracuje analýzu na tému odlivu študentov a predloží materiál na zasadnutie KR STU
* prezentoval podnety doktorandov na zvýšenie atraktivity štúdia
* upozornil na neskoré zasielanie papierových pozvánok na univerzitné podujatia

K. Cagáň – prizvaný na žiadosť prorektora Stanka

* informoval prítomných o organizácii Beánii STU, ktorá sa uskutoční dňa 16.11.2016 v priestoroch Incheby, požiadal vedenie o mediálnu podporu podujatia a rektora o prevzatie záštity a otvorenie beánie

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **November** | 28.11.2016 | PAS STU | 14:00 |  |
| **December** | 07.12.2016 | KR STU | 09:00 |  |
|  | 12.12.2016 | AS STU | 14:00 |  |
|  | 14.12.2016 | VR STU | 09:00 |  |
|  |  | 14:00 | Menovanie docentov |
|  | 20.12.2016 |  | 19:00 | Vianočný koncert + čaša vína, DPOH |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

03.11.2016 03.11.2016